**ՏԵՂԵԿԱՆՔ – ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱՔԻՆ ՊԵՏԱԿԱՆ ՀԱՇՎԵՔՆՆՈՒԹՅԱՆ ՈԼՈՐՏԻ ԻՐԱՎԱԿԱՆ ԲԱՐԵԼԱՎՈՒՄՆԵՐԻ ՀԱՅԵՑԱԿԱՐԳԸ ՀԱՍՏԱՏԵԼՈՒ ՄԱՍԻՆ ՀԱՇՎԵՔՆՆԻՉ ՊԱԼԱՏԻ ՈՐՈՇՄԱՆ ՆԱԽԱԳԾԻ**

 *Ընթացիկ իրավիճակը*

 Հաշվեքննիչ պալատի մասին ՀՀ օրենքի ներկայիս մի շարք իրավակարգավորումներ պարունակում են միջազգային ստանդարտների և լավագույն փորձի տեսանկյունից Հաշվեքննիչ պալատի անկախության, մանդատի, մարդկային ռեսուրսների զարգացման, տեղեկատվական հասանելիության, ինչպես նաև նախագծով ներկայացված այլ ուղղություններում Հաշվեքննիչ պալատի գործունեության արդյունավետության ռիսկեր, որոնք նաև իրենց արտացոլումն են գտել խնդրո առարկա օրենքի ուժի մեջ մտնելուց հետո մինչ օրս ընկած ժամանակահատվածում:

 *Կարգավորման ենթակա հարցը*

 Նախագծով ախտորոշված են Հաշվեքննիչ պալատի մասին ՀՀ օրենքի հիմնական բացերն ու թերությունները, ինչպես նաև ներկայացված են վերջիններիս լուծմանը միտված հայեցակարգային առաջարկություններ: Սույն հայեցակարգը հիմք կհանդիսանա Հաշվեքննիչ պալատի մասին ՀՀ օրենքում փոփոխությունների և լրացումների նախագծման համար:

 *Նախագծի ընդունման անհրաժեշտությունը*

 Նախագծի ընդունման անհրաժեշտությունը բխում է ՀՀ կառավարության 2019թ. նոյեմբերի 28-ի թիվ 1716-Լ որոշմամբ հաստատված ՊՖԿ համակարգի 2019-2023 թվականների բարեփոխումների ռազմավարության իրականացման գործողությունների ծրագրի՝ ՊՖԿ 13-րդ ոլորտ, 26-րդ բաղադրիչ, 53.2, 54․1 և 54․2 միջոցառումների, ՀՀ-ի և ԵՄ-ի միջև կնքված «Համապարփակ և ընդլայնված գործընկերության համաձայնագրի 24-րդ հոդվածի «դ» կետի դրույթների, ՄԱԿ-ի 66 րդ Գլխավոր վեհաժողովի 22.12.2011թ.-ին ընդունած «ԲՀՄ-ների ուժեղացման միջոցով պետական կառավարման արդյունավետության, օգտավետության, հաշվետվողականության և թափանցիկության բարձրացման վերաբերյալ» թիվ A/66/209 որոշման, ինչպես նաև Հաշվեքննիչ պալատի 2020-2023թթ. ռազմավարական զարգացման ծրագրի և դրա իրականացման միջոցառումների պլանի 1-ին նպատակի (իրավական բարելավումներ) 1.1 միջոցառման (Սահմանադրությամբ և օրենքով Հաշվեքննիչ պալատի անկախության և մանդատի ամրապնդում) 1.1.2 ենթամիջոցառման («Հաշվեքննիչ պալատի մասին» ՀՀ օրենքի բարելավումների (փոփոխությունների և լրացումների) նախագծի մշակում) պահանջներից ու սկզբունքներից:

 Իրավական ակտի ընդունման առնչությամբ այլ իրավական ակտերի ընդունման անհրաժեշտության առկա չէ:

 Իրավական ակտի ընդունումը չի հանգեցնի պետական բյուջեի եկամուտներում և ծախսերում փոփոխությունների: